Epiglotis

mini|200px|Otvor grkljana (epiglotis br. 3)
**Epiglotis** ili **nepčana resica**  je struktura od elastičnog hrskavičastog tkiva prekriven mukoznom membranom smješten na korjenu jezika. Njegova funkcija je da zatvara ulaz u grkljan, tačnije u glotis, prilikom akta gutanja.

## Struktura
Epiglotis je u obliku lista, s dnom koje je  pričvršćeno na prednjem dijelu štitne hrskavice.
Nepčana resica je jedna od devet  hrskavičnih struktura koje čine grkljan  (glasnu komoru). Tokom disanja,  potpuno naliježe u grkljan. Pri  gutanju služi kao otvarač  prednjeg diijela ždrijela.

### Histologija
U direktnom dijelu epiglotisa može se vidjeti da se njegovo  tijelo sastoji od elastične hrskavice. Epiglotis ima dvije površine, jezičnu i grkljansku, koje se odnose na usnu šupljinu, odnosno  grkljan.

Cijela jezična površina i vršni dio površine grkljana,  zbog  osjetljivosti na ogrebotine i njegovog odnosa prema probavnom traktu, pokriveni su višeslojnim pločastim nekeratiniziranim epitelom. Ostatak površine grkljana, s druge strane, ima respiratorni epitel, sa pseudostratificiranim, trepljastim cilindričnimn ćelijama koje luče sluz.
### Razviće
Epiglotis nastaje  iz  embrionskog četvrtog  ždrijelnog luka. Kao zasebna struktura,  može se vidjeti  kao odvojen od drugih hrskavica u ždrijelu, najkasnije oko petog mjeseca razvića 

## Funkcija
thumb|Visoko podignuti epiglotis je normalna anatomska varijacija, vidljiv za vrijeme oralnog pregleda, koji ne uzrokuje bilo kakve ozbiljne probleme, osim blagog osjećaja stranog tijela u grlu. Češće se vidi  u djece nego odraslih  kojoj ne trebaju bilo kakve medicinske ili hirurške intervencije.
Pri disanju, obično se ispoljava  prema gore, a  s donje strane djeluje kao dio ždrijela. U  gutanju, podizanje  visine  podjezične kosti povlači grkljan prema gore; kao posljedica toga, epiglotis  se prevrće na više vodoravan položaj, sa svojom gornjom  strane djelujući  kao dio ždrijela. Na taj se način sprječava  da hrana ulazi u dušnik i umjesto toga ga usmjerava na jednjak, koji se nalazi na stražnjoj strani. Ukoliko hrana ili tekućina uđe u dušnik,  zbog  toga što ga epiglotis nije uspio ispravno zatvoriti, inducira se  „geg“ refleks  (smetnje govora) za zaštitu dišnog sistema.

## Govorni zvuk
U nekim jezicima, epiglotis se koristi za proizvodnju epiglotskih suglasnika govornog  zvuka, iako je zvuk  toga tipa  vrlo rijedak.

## Dodatne slike

 Datoteka:Epiglotic cartilage.jpg|Hrskavica epiglotisa
 Datoteka:Illu larynx.jpg|Grkljan
 Datoteka:Kehlkopf Pferd.jpg|Presjek konjskog grkljana
 Datoteka:Gray950.png|Grkljanska hrskvica 
 Datoteka:Gray952.png|Ligamenti grkljana – pogled  sa stražnje strane
 Datoteka:Gray954.png|Koronski presjek grkljana i gornjeg dijela traheje
 Datoteka:Gray955.png|The entrance to the larynx, viewed from behind.
 Datoteka:Gray959.png|Mišići grkljana
 Datoteka:Gray994.png|Sagitalni presjek nosnog dijela usta, ždrijela i grkljana 
 Datoteka:Larynx normal.jpg|Grkljan. 1=glasnički nabor, 2=trijemni nabor, 3=epiglotis, 4=ariepiglotska  bora, 5 = aritenoidna hrskavica, 6 = kruškoliki sinus, 7 =leđa  jezika

## Također pogledajte
*Usta
*Usna šupljina
*Jezik

## Reference
## Vanjski linkovi
Kategorija:Probavni sistem
Kategorija:Respiratorni sistem